Boeing XB-15

O Boeing XB-15 (Boeing 294) foi un bombardeiro estadounidense deseñado en 1934 como unha proba para o Corpo Aéreo do Exército dos Estados Unidos (USAAC) para ver se sería posible construír un bombardeiro pesado con 8 000 km de alcance. Durante un ano a partir de mediados de 1935 foi designado XBLR-1. Cando voou por vez primeira en 1937, era o avión máis masivo e voluminoso xamais construído nos Estados Unidos. Estableceu unha serie de marcas de carga a altitude para aeronaves terrestres, incluído o de levar unha carga útil de 14 154 kg a 2 500 m o 30 de xullo de 1939.

O enorme tamaño do aparello permitía que os enxeñeiros entrasen na á a través dunha pasarela e realizasen pequenas reparacións en voo. Un voo de 8 000 km tomou 33 horas a unha velocidade de cruceiro de 245 km/h; a tripulación estaba formada por varias quendas, e as liteiras permitíanlles durmir cando estaban fóra de servizo.

 Notas 

Categoría:Aeronaves de Boeing
Categoría:Aeronaves co primeiro voo en 1937
Categoría:Bombardeiros